**ВЪПРОСИ И ОТГОВОРИ ПО ПРОЦЕДУРА**

**чрез подбор на проекти**

**BG14MFOP001-5.015 „Подкрепа за преработвателни предприятия на продукти от риболов и аквакултури за преодоляване на икономическите последствия от пандемията COVID-19”, мярка 5.4 „Преработване на продуктите от риболов и аквакултури”, чл. 69, параграф 3 от Регламент (ЕС) № 508/2014 на Европейския парламент и на Съвета по Програма за морско дело и рибарство (ПМДР) 2014-2020 г.,**

**одобрени с Докладна записка № 93-1501/09.03.2021 г.**

**от Ръководителя на Управляващия орган на ПМДР 2014-2020 г.**

**Въпрос постъпил чрез ИСУН 2020 на 16.02.2021 г.**

**Email на подател: velifish@abv.bg**

Във връзка с отворена процедура, моля да ми дадете разяснение по следните въпроси:

1. Един от изискуемите документи е декларация по чл. 3 и 4 от ЗМСП. Правилото е тази декларация да се попълва за последната приключена финансова година. Доколкото предходната 2020 г. все още не е приключена счетоводно от повечето дружества, с данни за коя година следва да е попълнена тази декларация - за 2019 или за 2020 г.? Приемате ли декларацията да е попълнена с данни за 2019 г.?
2. Съгласно Раздел 11.1 Критерии за допустимост на кандидатите, т. 11.1.3. изисква кандидатите "да са предприятия, извършващи икономическа дейност, която съгласно КИД 2008 е по код 10.20 „Преработка и консервиране на риба и други водни животни, без готови ястия”". Допустима ли е следната ситуация: Кандидатът е предприятие, което преработва риба и има регистрация по чл. 12 от Закона за храните. Занимава се с преработка на риба, приходите от която дейност са описани в код 15 110 от ОПР като продажба на собствена продукция. Занимава се също и с търговия на риба като приходите от търговия са посочени в код 15120. Приходите от продажба на преработени от предприятието продукти са по-малко от приходите от търговия с рибни продукти, поради което всички приходи - и тези по код 15 110, и тези по код 15120 са посочени в код 47. Търговия на дребно, без търговията с автомобили и мотоциклети в Раздел VI. Нетни приходи от продажби по икономически дейности на ОПР. По тази причина към НСИ подаваната информация е, че предприятието извършва дейността си в код по кид-2008 47.23 Търговия на дребно с риба и други морски храни, а не посоченият от Вас код за допустимост по мярката 10.20 „Преработка и консервиране на риба и други водни животни, без готови ястия”. Доколкото разминаването в кодовете е само формално, а по същество и видно от посочените в код 15 110 от ОПР приходи са изцяло от собствена преработка на риба, допустимо ли е за подпомагане по мярката рибопреработвателно предприятие, което е с код на дейност 47.23 Търговия на дребно с риба и други морски храни вместо посочения от Вас в насоките и в критериите за допустимост код на дейност 10.20 „Преработка и консервиране на риба и други водни животни, без готови ястия”.

**Отговор:**

1. Декларацията за обстоятелствата по чл. 3 и чл. 4 от Закона за малките и средните предприятия, попълнена по образец се представя за 2020 г., тъй като периодът на допустимост на извършените разходи по процедурата е 01.02.2020 г. – 31.12.2020 г.

2. Допустими за подпомагане по процедура BG14MFOP001-5.015 „Подкрепа за преработвателни предприятия на продукти от риболов и аквакултури за преодоляване на икономическите последствия от пандемията COVID-19”, мярка 5.4 „Преработване на продуктите от риболов и аквакултури”, чл. 69 параграф 3 от Регламент (ЕС) № 508/2014 са преработвателни предприятия, които могат да докажат спад в оборота за месец септември или октомври, или ноември 2020 г. с поне 20% спрямо средноаритметичния месечен оборот за 2019 г. или средноаритметичния оборот за месец от последните 3 години (2019 г., 2018 г. и 2017 г.) за всяко отделно преработвателно предприятие.

Безвъзмездна финансова помощ за един проект не може да надвишава 20% от Нетните приходи за продажби за 2019 г. (сумата от ред „Продукция“ (код 15110) и ред „Стоки” (код 15120) от приходната част на ОПР за 2019 г., но не повече от 80 000 лева и този факт трябва да е ясно проследим и видим в представените счетоводни документи. В противен случай кандидатът не отговаря на условията за допустимост и не може да бъде компенсиран по процедурата.

**ВЪПРОСИ И ОТГОВОРИ ПО ПРОЦЕДУРА**

**чрез подбор на проекти**

**BG14MFOP001-5.015 „Подкрепа за преработвателни предприятия на продукти от риболов и аквакултури за преодоляване на икономическите последствия от пандемията COVID-19”, мярка 5.4 „Преработване на продуктите от риболов и аквакултури”, чл. 69, параграф 3 от Регламент (ЕС) № 508/2014 на Европейския парламент и на Съвета по Програма за морско дело и рибарство (ПМДР) 2014-2020 г.,**

**одобрени с Докладна записка № 93-1059 от 17.02.2021 г.**

**от Ръководителя на Управляващия орган на ПМДР 2014-2020 г.**

**Въпрос получен по ел. поща на УО на ПМДР 2014-2020 г. 08.02.2021 г.**

E-mail на подател: [desi\_j@mail.bg](mailto:desi_j@mail.bg), г-жа Десислава Желязкова, 0884685289

Във връзка с процедура BG14MFOP001-5.015, моля за отговор на следния въпрос:

1. Когато кандидат е отчел разходи за заплати по процедура BG14MFOP001-5.013 за месец декември 2020 г., може ли да кандидатсва по новата BG14MFOP001-5.015?

**Отговор:**

В т. 13 „Дейности, допустими за финансиране“, подточка 13.1 „Допустими дейности“ от Условията за кандидатстване и изпълнение по процедура BG14MFOP001-5.015 „Подкрепа за преработвателни предприятия на продукти от риболов и аквакултури за преодоляване на икономическите последствия от пандемията COVID-19” е посочено, че компенсирането на производители на аквакултури се предоставя за период от 01.02.2020 до 31.12.2020 г. В допълнение е разяснено, че в случай, че кандидатът вече е бенефициент по реда на процедура чрез подбор на проекти BG14MFOP001-5.013, мярка 5.4 „Преработване на продуктите от риболов и аквакултури”, той не може да кандидатства и декларира дейности и разходи по настоящата процедура, които попадат в обхвата на отчетения период на проектното му предложение по процедура BG14MFOP001-5.013, мярка 5.4 „Преработване на продуктите от риболов и аквакултури”.

Отчетния период е целият период в обхвата на проектното предложение за съответното предприятие за преработка на продукти от риболов и аквакултури, за който са предоставени разходнооправдателни документи (първични счетоводни документи - фактури, касов бон, ведомости за заплати и др.), доказващи извършените разходи. За край на отчетения период се счита месецът, в който попада последния по дата/най-крайна дата разходнооправдателен документ, приложен към техническия отчет по процедура чрез подбор на проекти BG14MFOP001-5.013 „Подкрепа за преработвателни предприятия на продукти от риболов и аквакултури за преодоляване на икономическите последствия от пандемията COVID-19”.

В описания случай това е месец декември на 2020 г.

Отчетният период по настоящата процедура започва след месеца, в който попада последният по дата/най-крайна дата разходнооправдателен документ, приложен към техническия отчет по процедура чрез подбор на проекти BG14MFOP001-5.013 „Подкрепа за преработвателни предприятия на продукти от риболов и аквакултури за преодоляване на икономическите последствия от пандемията COVID-19”, т. е. месец януари 2021 г., който излиза извън периода за който се предоставя компенсация, а именно 01.02.2020 до 31.12.2020 г.

При тези обстоятелства кандидатът не може да подаде проектно предложение по процедура BG14MFOP001-5.015 „Подкрепа за преработвателни предприятия на продукти от риболов и аквакултури за преодоляване на икономическите последствия от пандемията COVID-19”.

**Въпрос получен по ел. поща на УО на ПМДР 2014-2020 г. 08.02.2021 г.**

E-mail на подател: <mailto:gerganapetrova1234@abv.bg>, г-жа Гергана Петрова

Добър ден,

Във връзка с отворените процедури: BG14MFOP001-5.015 - Подкрепа за преработвателни предприятия на продукти от риболов и аквакултури за преодоляване на икономическите последствия от пандемията COVID-19 и BG14MFOP001-2.017 - Подкрепа за производители на риба и други водни организми за преодоляване на икономическите последствия от пандемията COVID-19 имам следния въпрос:

Възможно ли е фирма, която осъществява основната си икономическа дейност в сектор 03 „Рибно стопанство“, и допълнителна икономическа дейност в 10.20 „Преработка и консервиране на риба и други водни животни, без готови ястия” да кандидатства и по двете отворени процедури?

Благодаря предварително!

Успешен ден!

**Отговор:**

В Условията за кандидатстване и изпълнение по процедура BG14MFOP001-2.017 - Подкрепа за производители на риба и други водни организми за преодоляване на икономическите последствия от пандемията COVID-19 в т. 9 е уточнено, че в случай, че предприятието има приходи от дейност, различна от производство на аквакултура, безвъзмездната финансова помощ не може да надвишава 20% от Нетните приходи от продажби в Раздел VI Нетни приходи от продажби по икономически дейности на Отчета за приходи и разходи за 2019 г., код по КИД 2008 - код 03 „Рибно стопанство“, но не повече от 80 000 лева.

В Условията за кандидатстване и изпълнение по процедура BG14MFOP001-5.015 - Подкрепа за преработвателни предприятия на продукти от риболов и аквакултури за преодоляване на икономическите последствия от пандемията COVID-19 в т. 9 е уточнено, че в случай че предприятието има приходи от дейност, различна от преработка на продукти от риболов и аквакултури за изчисление на безвъзмездната финансова помощ следва да се вземат предвид нетните приходи от продажби в Раздел VI Нетни приходи от продажби по икономически дейности на Отчета за приходи и разходи за 2019 г. с код по КИД 2008 - 10.20 „Преработка и консервиране на риба и други водни животни, без готови ястия”, но не повече от 80 000 лв.

Във връзка с гореизложеното фирма, която осъществява основната си икономическа дейност в сектор 03 „Рибно стопанство“ и има допълнителна икономическа дейност по КИД 2008- 10.20 „Преработка и консервиране на риба и други водни животни, без готови ястия” би могла да кандидатства и по двете отворени процедури.

Обръщаме внимание, че с оглед избягване на двойно финансиране не е допустимо да се заявяват едни и същи разходи по двете горецитирани процедури.